
Dr. sci. Salmedin Mesihovic 
Filozofski fakultet 
Univerziteta u Sarajevu 

UDK: 929.52DOL 
Izvorni naucni rad / Original scientific paper 


Familija Publija Kornelija Dolabele 


Apstrakt: Publije Kornelije Dolabela, najcuveniji namjesnik provincije Gornji Ilirik/Dalma- 
cije je potomak jedne ugledne i drevne rimske familije koja je potekla i pripadala patricijskom 
kornelijevskom gensu. Rod Kornelija ( Cornelia ) je imao veliki broj ogranaka, izmedu ostalih 
i Dolabele ( Dolabellae ). Predstavnici ovog kornelijevskog ogranka su u izvornoj gradi zabi- 
ljezeni kao istaknuti duznosnici jos u vrijeme Srednje Republike. Publije Kornelije Dolabela 
Maksim je bio konzul za 283. god. p.n.e., a nakon njega su jos dvojica Kornelija Dolabela, ali sa 
prenomenom Gnej, bila republikanski konzuli za 159. i 81. god. p.n.e. i vise drugih Kornelija 
Dolabela je obnasalo visoke politicke, vojne i religijske funkcije za vrijeme republikanskog 
sustava. U vrijeme II i III rimskog gradanskog rata na politickoj pozornici se pojavio i Publije 
Kornelije Dolabela (kasnije ponekad nazivan Lentulus), roden oko 70. god. p.n.e., i konzul 
44. god. p.n.e. Njegova javna djelatnost je bila primjer beskrupuloznog politikanstva u po- 
sljednjim godinama postojanja republikanskog sustava. Poginuo je 43. god. p.n.e. prilikom 
zauzimanja grada Laodikeje od strane Kasija, jednog od lidera republikanske stranke. Njegov 
istoimeni sin (sa prvom zenom Fabijom, druga supruga mu je bila Ciceronova kcerka Tulija) je 
pripadao Oktavijanovoj frakciji u ratu sa Markom Antonijem. Nas Publije Kornelije Dolabela 
je bio sin posljednjeg spomenutog, koji je bio Oktavijanov pristalica, i aktivno ce djelovati na 
javnoj sceni u posljednjoj deceniji zivota Augusta (vl. 27. god. p.n.e. - 14. god. n.e.) i u prvom 
periodu Tiberijeve vladavine (14 - 37. god. n.e.). 

Kljucne rijeci: rod Kornelija, Dolabela, familija, Ilirik 

Upravitelj (sa titularnim naslovom legatus Augusti propraetore ) provincije 
Gornji Ilirik / Dalmacije u periodu od 14. do zakljucno sa 20. god. n.e., Publije 
Kornelije Dolabela ( Publius Cornelius Dolabella), 1 kao i velika vecina drugih 
visokih duznosnika u vrijeme augustovog rezima, je dolazio iz reda starog, 
rimskog nobiliteta. Kao sto i samo njegovo ime govori, tj. nomen i kognomen, 
on je pripadao patricijskom genus Cornelia, odnosno njegovom ogranku Do- 
labella. 

Inace, patricijski gens Kornelija ima vrlo drevno porijeklo. Jedno etimolosko 
tumacenje kornelijevskog gentilnog imena je da ono proizlazi iz latinske rijeci 
cornu u znacenju “rog” ili “rimska truba”, a drugo objasnjenje je da dolazi od 
latinskog pridjeva corneus u prenesenom znacenju u vidu “imati debelu ili zulje- 

1 O namjesnistvu Dolabele u Gornjem Iliriku / Dalmaciji v. Mesihovic, 2010, 99 - 123. 

vitu kozu”. Najraniji pripadnici ovog gensa kao visoki duznosnici Rimske Drzave 
se u danas poznatoj i istrazenoj izvornoj gradi pojavljuju vec u prvim decenijama 
Rane Republike. Kornelijevci su bili gens koji je dao najvise rimskih duznosnika 
u kasnijim razdobljima, o cemu najbolje svjedoci cinjenica da je preko 30% svih 
konzula Republike dolazilo iz reda ovog gensa. Gens Kornelija je imao i vrlo raz- 
granatu mrezu ogranaka/kognomena, i do danas je poznato najmanje 25 ogra- 
naka ciji su clanovi (ukljucujuci i zene, posebno istaknuvsi Korneliju, majku bra- 
ce Grakh) aktivno ucestvovali u javnom, politickom, drustvenom, znanstvenom, 
kulturnom zivotu Republike i Ranog principata. Neki od najvaznijih ogranaka 
su: Scipion, Scipion Nazika, Lentul, Cina, Balb, Ceteg, Sula itd. 

Najraniji predstavnik kornelijevskog ogranka/kognomena Dolabela (Dola- 
bella, sa varijantom Dolobella koji se ipak znatno rjede javlja) na najvisim dr- 
zavnim pozicijama se u do danas poznatoj i istrazenoj izvornoj gradi javlja tek 
za vrijeme Srednje Republike, i to pocetkom III st. p.n.e. Otada pa u naredna 
tri stoljeca je u javnom zivotu Republike ucestvovao veliki broj Dolabela. Zbog 
ogranicenosti prostora i vremena u radu su obradeni samo oni predstavnici 
ogranska Dolabela koji su ostavili za sobom najvise tragova u do danas pozna- 
toj i istrazenoj izvornoj gradi. 2 

1. Osoba po imenu Publije Kornelije Dolabela Maksim ( Publius Cornelius Dola- 
bella Maximus ), bila je konzul za 283. god. p.n.e. 3 Te godine je izvojevao i pobjedu 
nad galskim/keltskim Senonima (inace narod koji je zauzeo Rim 390. god. p.n.e.). 
Senoni su ranije porazili pretora Lucija Cecilija ( Lucius Cecilius) i ubili izaslanike 
Republike. Ovaj Publije Kornelije Dolabela Maksim se pojavljuje u izvorima i 279. 
god. p.n.e. kada je zajedno sa Gajem Fabricijem ( Caius Fabricius ) i Kvintom Emili- 
jem ( Quintus Aemilius) bio clan rimskog izaslanstva poslanog epirsko-moloskom 
kralju Piru o razmjeni zarobljenika. 

2 . Sljedeci Dolabela koji se javlja kao visoki duznosnik Republike bio je Gnej 
Kornelije Dolabela ( Gnaeus Cornelius Dolabella) koji je inauguriran 208. god. 
p.n.e. na sluzbu rex sacrorum, i koji ju je obnasao sve do svoje smrti 180. god. 
p.n.e. 4 

3 . Lucije Kornelije Dolabela ( Lucius Cornelius Dolabella ) je 180. god. p.n.e. 
bio jedan od dvojice zapovjednika mornarice ( duumvir navalis). 5 Te godine 
umro je njegov rodak, vec spomenuti rex sacrorum, i Lucije je zelio da ga na- 
slijedi na tome polozaju. Medutim, tadasnji pontifex maximus Gaj Servilije 
( Caius Servilius ) zahtijevao je da ovaj prije nego bude inauguriran u sluzbu 

2 Sazete biografije predstavnika kornelijevskog ogranka Dolabele v. Smith, W., 1849, 1, 1058-1060; PIR, 

1897, 1, 443-446; PIR, 1897,11, 15-16; PWRE, 1900, IV, 1, col, 1296 - 1311; PWRE, 1905, V, 1-2, col. 127 

3 O njemu v. Flor. I, 13; App. Samnit. VI, Gall. 11; Eutrop. II, 6. 

4 O njemu v. Liv. XXVII, 36; XL, 42. 

5 O njemu v. Liv. XL, 42; XLI, 5. 

rex sacrorum, napusti polozaj zapovjednika mornarice. Lucije Dolabela je to 
odbio, radi cega ga j e pontifex maximus kaznio novcanom globom. Dolabela 
je ulozio zalbu na tu odluku na tribunske komisije. Nekoliko glasackih triba je 
vec glasalo da bi Dolabela trebao da se povinuje odluci vrhovnog svecenika, 
ali i da bi trebao biti osloboden globe ako odstupi sa duznosti zapovjednika 
mornarice, kada su neki nebeski znaci prekinuli sjednicu tribunskih komicija. 
To je bio dodatni razlog vrhovnom sveceniku Serviliju, medu inace poslovicno 
sujevjernim Rimljanima, da odbije inauguraciju Lucija Dolabele na duznost 
rex sacrorum. Kao zapovjednik mornarice, Lucije Dolabela je sa svojim kole- 
gom Gajem Furijem imao zadatak da sa flotom od 20 brodova zastite istocnu 
obalu Italije koju su ugrozavali ilirski gusari i pirati. 

4. Gnej Kornelije Dolabela ( Gnaeus Cornelius Dolabella) je bio kurulni edil 
165. god. p.n.e., a 159. god. p.n.e. je bio i konzul. Za vrijeme njegove edilske 
duznosti, Terencije je za vrijeme praznika Magalesia dao izvesti dramu Hecyra. 6 

5. Gnej Kornelije Dolabela ( Gnaeus Cornelius Dolabella ) 7 je unuk istoime- 
nog konzula iz 159. god. p.n.e. Njegov istoimeni otac je smrtno stradao 100. 
god. p.n.e. uslijed gradanskih nereda koje su za vrijeme predizborne kampa- 
nje izazvali Apulej Saturnin ( Appuleius Saturninus) i Glaukija. Za razliku od 
oca koji je pripadao ekstremnom krilu stranke populara, Gnej Dolabela je u 
toku I rimskog gradanskog rata bio na strani Sule i u stranci optimata koji su 
ga izabrali za konzula 81. god. p.n.e. Kao prokonzul provincije Makedonije 
izvoljevao je pobjedu nad Tracanima, za koju je nagraden proslavom trijumfa 
ulicama Rima. Tada jos uvijek mladi Julije Cezar ga je 77. god. p.n.e. optuzio 
za iznudu u provinciji, ali ga je sud oslobodio. 

6. Gnej Klaudije Dolabela ( Gnaeus Cornelius Dolabella ) praetor urbanus 81. 
god. p.n.e. 8 U tom svojstvu je bio umijesan u jedan sudski proces, prilikom 
koga je bio izlozen zestokoj kritici Cicerona. Nakon gradske preture, bio je 
namjesnik provincije Kilikije 80. god. p.n.e., ali se nije proslavio kao propra- 
etor. On je ne samo tolerirao iznudu i korupciju svojih potcinjenih Maleola 
(Malleolus) kao svog kvestira i Gaja Vera ( Caius Verres) kao svoga legata, nego 
je i zajedno sa njima u tim nepravdama ucestvovao. Kada je Maleol bio ubijen, 
Dolabela je postavio Vera kao svog prokvestora. Radi navedenog kriminala, 
po povratku u Rim bio je optuzen od strane Marka Emilija Skaura ( Marcus 
Aemilius Scaurus) za iznudu. Zanimljivo je da je Ver, valjda kako bi izbjegao 
sopstveno sudenje, stao na stranu optuzbe, odavsi neophodne informacije i 

6 O njemu v. Terent. HecyrjSuet. De Poetis, Vit. Terent. 5. 

7 O njemu v. Cic. In Pison. 19; de leg. Agr. II, 14; Veil. II, 43; Val. Max. VIII, 9,3; Tac. De orat. 34; Suet. Caes. 

4; Plut. Sulla, 28; App. B. C. 1,100; Gellius XV, 28; Aurel. Viet. De Vir. Ill, 78; Oros. 17. 

8 O njemu v. Cic. Pro Quint. 2,8; Cic. In Verr. I, 4; 15; 17; 29. 

javno govoreci protiv svoga nekadasnjeg pretpostavljenog. Tako su i mnoga 
krivicna djela koja je pocinio sam Ver u provinciji Kilikiji pripisana Dolabeli. 
Zbog tezine optuzbe, Dolabela je osuden, otisao je u izgnanstvo, ostavivsi su- 
prugu i djecu u velikoj bijedi. 

7. Publije Kornelije Dolabela ( Publius Cornelius Dolabella) praetor urbanus 
67. god. p.n.e. 9 Mozda je rijec o istoj osobi koja je bila prokonzul provincije 
Azije. Najvjerovatnije pradjed naseg Publija Kornelija Dolabele. 

8. Publije Kornelije Dolabela ( Publius Cornelius Dolabella ), vjerovatnije sin P. 
K. Dolabele spomenutog pod br. 7, je (i pored svog kratkog zivota) i u antickoj i u 
modernoj historiografiji najpoznatiji clan ogranka Dolabella . 10 Veliki broj poda- 
taka o njegovom zivotu su ostavili u svojim djelima izmedu ostalih, autori poput 
Cicerona, Cezara, Plutarha, Apijana. Roden je oko 70. god. p.n.e. i vec u mlado- 
sti je pokazivao svoj neobuzdani i prilicno beskrupulozni karakter, sto mu ipak 
nije stetilo karijeri u okviru cursus honorum fluktuativne hijerarhijske ljestvice. 
Protiv njega je rano bila podignuta i krivicna optuzba, ali ga je uz velike ulozene 
napore uspio odbraniti Ciceron. Vec 51. god. p.n.e. postao je clan kolegija Qui- 
ndecimviri sacris faciundis. u Njegova prva supruga je bila Fabija, a druga Tulija 
(kcerka Marka Tulija Cicerona) za koju se vjencao iz proracunatih politickih ra- 
zloga i prakticne sudbene potrebe u slucaju tuzbe koju je on podnio protiv Apija 
Klaudija zbog navodne povrede “suverenih prava naroda”. 12 Ciceron inace nije 
bio raspolozen za brak Tulije sa Dolabelom, ali je ipak prevagnula volja njegove 
supruge i Tulijine majke koja je favorizirala Dolabelu. I pored Ciceronovih na- 
stojanja i nada da se Dolabela popravi, ipak su na kraju ponovo pretegnule mane 
nad vrlinama koje je najcuveniji rimski advokat nastojao probuditi u svom zetu. 
Publije Dolabela upada u velike dugove, radi cega 49. god. p.n.e. prelazi na stranu 


9 O njemu v. Ceas. Pro Caec. 8; Val. Max. VIII, 1; Gellius XII, 7; Amm. Marc. XXIX, 2. 

10 O njemu v. Caes. Bell. Alex. 65; Liv. Epit. 113; 119; Veil. II, 58; 60; 69; Plut. Anton. 9-11; Suet. CeasX LV, 
15; App B.C. II, 41; 122; 129; III, 7; 24; 26; Cass. Dio XU, 40; XLII, 29; XLIII, 51; XLIV, 22; 51; XLV, 15; 
XLVII, 29; Oros. VI, 18. 

11 Quindecimviri sacris faciundis su bili jedan od cetiri velika rimska svecenicka kolegija ( quattuour am- 
plissima collegia). Prva dva svecenicka kolegija su bili vec ranije u tekstu spomenuti kolegij pontifika 
i augura, koji su bili i najvazniji. Xvvir sacris faciundis (bilo ih je 15 radi cega i nose to ime) su bili 
zaduzeni za cuvanje “Sibilskih knjiga” i odrzavanja svetih radnji vezanih za njih. Oni su konsultirali 
i interpretirali “Sibilske knjige” na zahtjev Senata. Ovaj kolegij je nadzirao i bogosluzja stranih bogo- 
va koja su uvedena u Rim. U pocetku su za ove duznosti bila zaduzena dvojica (dumviri ili duoviri) 
patricija (po tradiciji ovaj kolegij je ustanovio Tarkvinije), ali je znatno kasnije bio povecan na 10 (od 
kojih je pola trebalo biti plebejaca) zakonima Licinija i Sekstija iz 367. god. p.n.e. Za Srednje Republike, 
clanovi kolegija su uvodeni kooptiranjem, a onda su i oni od III st. n.e. poceli da budu birani javnim 
glasanjem. Oni su bili oslobodeni sluzbe u ratu i drugih duznosti. Konacan broj clanova kolegija je 
ustanovio Sula, dodavsi jos 5 clanova. Kasnije je kolegij, iako je zadrzao ime Petnaestorice, povecan sa 
clanstvom, dostigavsi na svome vrhuncu brojku od 60 pripadnika. Ovaj kolegij ukinuo je car Teodozije 
I. O ovom kolegiju v. Mesihovic, 2015, 1416. 

12 Tulija se dvije godine kasnije, zbog Dolabelinog nedostojnog ponasanja razvela od njega. 

popularske stranke na cijem se celu nalazio Gaj Julije Cezar. Time je i izdao svog 
punca Cicerona. Na pocetku II gradanskog rata Dolabela je zapovijedao cezarov- 
skom mornaricom na Jadranskom moru, ali bez ucinkovitih rezultata. Medutim, 
njegove nade da ce ga Cezarova pobjeda kod Farsale (u kojoj je Dolabela i sam 
ucestvovao) osloboditi kreditora i dugova, nisu se obistinile. Zbog toga je Publije 
Dolabela izazvao probleme u Rimu, dok je Julije Cezar bio odsutan. Cak je dao 
da se adoptira od strane Gneja Lentula ( Gnaesu Lentulus) koji je bio plebejskog 
gensa, kako bi se mogao kandidirati i biti izabran za plebejskog tribuna 48. god. 
p.n.e. Koristeci tu poziciju podnio je, izmedu ostalih slicnih mjera, i zakonski 
prijedlog o ukidanju svih dugova. Tome su se usprotivile njegove kolege Asinije 
Polion i Lucije Trebelije ( Lucius Trebelius) i ubrzo je doslo do nemira i sukoba. 
U glavnom sukobu su pristalice Dolabele bile i porazene. Problemi vezani za 
duznicko zakonodavstvo su smireni tek povratkom Julija Cezara u Rim. Dolabe- 
la ucestvuje u Cezarovim vojnim kampanjama u sjevernoj Africi i Spaniji, gdje 
je i ranjen. Julije Cezar je obecao Publiju Korneliju konzulat za 44. god. p.n.e., 
i pored toga sto bi to postavljanje protivrjecilo pravilima cursus honorum, jer je 
Dolabela bio star samo 25 godina i nije bio ranije pretor. Tome se vrlo zestoko 
usprotivio Marko Antonije (koji je tada bio augur) i za 15. Ill 44. god. p.n.e. je 
sazvana sjednica Senata koja je trebala razrijesiti nastali problem. Nakon mar- 
tovskih ida Dolabela je mijenjao strane, pa je prvo (neposredno nakon umorstva 
Cezara i uzurpiranja konzulskih insignija i vlasti) podrzao republikance, ali je 
uskoro podmicen od Marka Antonija, koji mu je dao bogatu provinciju Siriju 
za namjesnistvo i samim tim perspektivu vodenja rata protiv arsakidsko-par- 
canskog Irana. Inace na pravo namjesnistva nad Sirijom se pozivao i Kasije, je- 
dan od voda republikanske frakcije. Na putu za svoju provinciju (u koju nije 
krenuo direktno, nego preko drugih provincija), Dolabela je skupljao, iznudivao 
pa i pljackao, a odgovoran je i za umorstvo Gaja Trebonija, prorepublikanskog 
namjesnika provincije Azije u februaru 43. god. p.n.e. Kada je njegovo djelovanje 
postalo poznato u Rimu, Dolabela je stavljen van zakona i proglasen “drzavnim 
neprijateljem”. Kasnije je pokrenuo oruzani napad na Dolabelu i njegove snage. 
U bitci kod Laodikeje 43. god. p.n.e., Dolabeline trupe su porazene, a on je nare- 
dio jednom od svojih vojnika da ga uvije kako ne bi ziv pao u ruke neprijatelju. 
Po Apijanu (B.C. IV, 62): dAouar|c; Se xfjc; TtoXecoc; 6 pev ZoAo(3eAAac; rtpouxeive 
xryv KecpaXfjv xcpatopaxocpuXaKi auxou icai xepovxa irpoaexa^e cpepeiv Kaaaicp 
acoaxpov i'Siov: oSe xepcbv eniKaxeacpa^ev eauxov ( Postoje grad /misli se na lao- 
dikeju op. S.MJ osvojen, Dolabela pruzi svom pratiocu vrat da ga posijece i naredi 
mu da je odnese Kasiju za svoje spasenje. Onaj izvrsi naredenje, pa se i sam ubije.) 

9. Publije Kornelije Dolabela ( Publius Cornelius Dolabella) je bio sin P. K. 
Dolabele spomenutog pod br. 8 iz njegovog prvog braka sa Fabijom. 13 Jos kao 
13 O njemu v. Plut. Anton. 84.. 

mladic je prisao oktavijanskoj frakciji. Bio je konzul sufekt 35. god. p.n.e., i 
ucestvovao je u osvajanju Aleksandrije 30. god. p.n.e. Dolabela je bio taj kojeg 
je nakon pada Aleksandrije u ruke oktavijanske armije, Kleopatra uspjela sar- 
mirati pa joj je ovaj izdao da Oktavijan namjerava da je odvede u Italiju (gdje 
bi bila izlozena trijumfu). Bio je ozenjen Kvinktilijom, sestrom zlosretnog Pu- 
blija Kvinktilija Vara (koji je odgovoran za katastrofu u Teutoburskoj sumi u 
septembru 9. god. n.e.). Na kovanicama se spominje kao triumvir monetalis. 

10 . Publije Kornelije Dolabela ( Publius Cornelius Dolabella) je bio sin P. K. Dola- 
bele spomenutogpodbr. 9 iKvinktilije. 14 RijecjeonasemDolabelikojijebio konzul 
10. god. n.e. Za vrijeme svog konzulata, on i njegov kolega Gaj Junije Silan su za- 
sluzni za rekonstrukciju “Slavoluka Dolabele i Silana” ( Arcus Dolabellae et Silani ) 
na brezuljku Celiju. Zatim je bio namjesnik provincije Gornji Ilirik od 14. do 20. 
god. n.e. i prokonzul Afrike gdje je 24. god. n.e. izvojevao pobjedu nad pobunje- 
nicima koje je predvodio Takfarinat. Zbog sujete tada svemocnog zapovjednika 
pretorijanske garde Sejana, Dolabela nije dobio ornamenta triumphali (pocasni 
znaci trijumfa, surogat nekadasnjeg trijumfa). Poznato je da je imao kcerku Kor- 
neliju Dolabelu. 

11. Kornelije Dolabele se javljaju i u kasnijim periodima. Tako je jedan Kornelije 
Dolabela zabiljezen vezano za IV gradanski rat i “Godinu cetiri cara”. 15 On je bio od 
princepsa Otona poslan u koloniju Aquinum, gdje je bio drzan u nekoj vrsti libera 
custodia. Nakon smrti Otona, on se vratio u Rim. Medutim, jedan od njegovih 
“prijatelja” po imenu Plancije Var ( Plancius Varus ) prijavio ga je prefektu Grada. 
Sam prefekt Grada je bio umjerenog karaktera i inklinirao je da odbaci optuzbu, 
sve dok Triaria (supruga princepsa Vitelija) nije urgirala da se Dolabela ipak 
kazni. I sam princeps Vitelije se nasao pod utjecajem svoje supruge, posebno jer 
je Dolabela bio ozenjen Petronijom, ranijom Vitelijevom suprugom. Dolabela je 
prvo poslan u Interamnium, gdje je i pogubljen. 

12 . Osobe sa nomenom Korneliji i kognomenom Dolabele se pronalaze i na 
nizu do danas poznatih epigrafskih spomenika. Ubjedljivo najveci dio potice 
iz vremena ranog principata. 16 

13 . Kao konzul sufekt za period maj - august 55. god. n.e. spominje se (za- 
jedno sa Senekom) izvjesni Publije Kornelije Dolabela. Kao konzul ordinarius 
za period januar - april 86. god. n.e. spominje se (zajedno sa princepsom Do- 
micijanom) Ser. Cornelius Dolabella Petronianus. 17 Kao konzul sufekt za period 

14 O njemu v. Tac. Ann. Ill, 47; 68; IV, 23; 66. 

15 Tac. Hist. I, 88; II, 63. 

16 http://db.edcs.eu/epigr/epi_ergebnis.php 

17 CIL VI, 398 (p 3005, 3756) = D 3673 = AE 2009 + 00106 = AE 2010 + 00090 = 

EDCS - ID : EDCS - 17800073 i CIL VI 815 = EDCS - 17300953. 

april - maj 113. god. n.e. spominje se Ser. Cornelius Dolabella Metilianus Pom- 
peius Marcellus. 


Summary 

The family of Publius Cornelius Dolabella 

Publius Cornelius Dolabella, the most famous governor of the Province of 
Upper Illyricum / Dalmatia, is a descendant of an eminent and ancient Roman 
family that has originated and belonged to the patrician gens Cornelia. Gens 
Cornelia had a large number of branches, including Dolabellae. Representatives 
of this branch of Cornelia are recorded in sources as prominent officials during 
the Middle Republic. Publius Cornelius Dolabella Maximus was a consul in 283 
BC, followed by two more members of branch Cornelius Dolabella, but with pra- 
enomen Gnaeus, the consuls of the Republic in 159 and 81 BC. Several other 
members of this branch held high political, military and religious functions du- 
ring the republican system. During the 2 nd and 3 rd Roman civil wars, Publius 
Cornelius Dolabella (later sometimes called Lentulus ) appeared on the political 
arena, who was born around 70 BC and was the consul in 44 BC. His public ser- 
vice was an example of unscrupulous politics in the last few years of the republi- 
can system. He died in 43 BC, when the city Laodicea was overtaken by Cassius, 
one of the leaders of the Republican Party. His namesake son (with his first wife 
Fabia, while his second wife was Tullia, the daughter of Cicero) belonged to the 
Octavian faction at war with Mark Antony. Our Publius Cornelius Dolabella was 
the son of the latter, who was a supporter of Octavian and actively worked on the 
public scene in the last decade of the life of Augustus (27 BC-14 AD) and in the 
first period of the reign of Tiberius (14-37 AD). 

Dodatak radu 



Slika 1: Arcus Dolabellae et Silani 

